கேள்வி: புக்கிட் திங்கி, பகாங் - பொது பற்றி தகவல் சொல்.
பதில்: கோலாலம்பூர் மாநகரில் இருந்து 54 கி.மீ. தொலைவில், காராக் நெடுஞ்சாலை இந்த நகரம் அமைந்துள்ளது. கெந்திங் மலையில் இருந்து வரும் பயணிகளை ஈர்க்கும் வகையில் பிரபலமான மேல்நாட்டு வகையிலான சில உணவகங்கள் இங்கு உள்ளன. கோல்மார் துரோபிக்கல் என்பது ஒரு பிரெஞ்சு பாணியிலான கிராமம். பெர்ஜாயா இல்ஸ் ரிசார்ட் ''(Berjaya Hills Resort)'' மலைவாழ் இடத்தில், இயற்கை வனப் பகுதியில் அமைந்துள்ளது. பிரான்சு அல்சேசு ''(Alsace)'' எனும் இடத்தில் கோல்மார் நகரம் உள்ளது. அந்த நகரத்தின் கலாசாரப் பின்னணியில் இங்கு மலேசியாவிலும் அப்படி ஒரு நகரம் அமைக்கப்பட்டது.
கேள்வி: புக்கிட் திங்கி, பகாங் - கோல்மார் துரோபிக்கல் பற்றி நீங்கள் என்ன அறிந்துள்ளீர்கள்?
பதில்: கோல்மார் துரோபிக்கல் கிராமம், பிரெஞ்சு பாணியிலான சில செயல்பாடுகளைக் கொண்டுள்ளது. மேலும் இது ஒரு தனித்துவமான ஐரோப்பிய பாணியைக் கொண்டுள்ளது. சிறிய பிரெஞ்சு கட்டிடங்கள்; பிரெஞ்சு பாணியிலான வீடுகள்; பிரெஞ்சு பாணியிலான தங்கும் விடுதிகள் உள்ளன. இங்கு பிரெஞ்சு உணவகங்கள் ''(French Cuisine),'' ஒரு நீச்சல் குளம், சில கடைகள் மற்றும் பிற பொழுதுபோக்கு நடவடிக்கைகள் உள்ளன. விலங்குகள் இல்லம் ''(Animal House),'' சாகசப் பூங்கா ''(Adventure Park),'' குதிரைச் சவாரி வளாகம் ''(Horse Riding Zone),'' ஜப்பானிய பூங்கா ''(Japanese Garden)'' மற்றும் தாவரவியல் பூங்கா ''(Botanical Garden)'' போன்ற பகுதிகளுக்குச் செல்ல இலவசப் பேருந்து சேவை வழங்கப் படுகிறது.